Legal Document

Category: 37

Text:
14. ΒΑΣΙΛΙΚΟΝ ΔΙΑΤΑΓΜΑ υπ' αριθ. 430 της 29/31 Μαΐου 1965 (ΦΕΚ Α' 97) Περί διατηρήσεως Συμβουλίων και Επιτροπών παρά τη Γενική Διευθύνσει Τύπου και Πληροφοριών του Υπουργείου Προεδρίας Κυβερνήσεως. Έχοντες υπ' όψει: 1)το άρθρ.4 του Ν.Δ. 4352/ 1964 ''περί διατάξεων αφορωσών τους δημοσίους υπαλλήλους, ως και περί καταργήσεως Συμβουλίων και Επιτροπών των Δημοσίων Υπηρεσιών κλπ'', ως ετροποποιήθη υπό του άρθρ.22 του Ν.Δ. 4373/1964 ''περί διαρρυθμίσεως του φόρου καταναλώσεως καπνού και άλλων τινών διατάξεων'' και του άρθρ. 14 του Νόμ. 4459/5 Μαρτ. 1965 ''περί τροποποιήσεως των διατάξεων περί φορολογίας μεταβιβάσεως ακινήτων και επιβολής φόρου επί του αυτομάτου υπερτιμήματος οικοπέδων και άλλων τινών διατάξεων'', 2)την υπ' αριθ. 940/1964 απόφασιν του Υπουργού Προεδρίας Κυβερνήσεως ''περί εκχωρήσεως αρμοδιοτήτων εις τον Υφυπουργόν Προεδρίας Κυβερνήσεως'', 3)την υπ' αριθ. 515/1965 γνωμοδότησιν του Συμβουλίου Επικρατείας, προτάσει του Ημετέρου Προέδρου της Κυβερνήσεως, των επί του  Συντονισμού και Οικονομικών Υπουργών και του παρά τη Προεδρία της Κυβερνήσεως Υφυπουργού, απεφασίσαμεν και διατάσσομεν: Άρθρ.1.-Διατηρούνται τα κάτωθι λειτουργούντα παρά τη Γενική Διευθύνσει Τύπου και Πληροφοριών Συμβούλια και Επιτροπαί και ορίζονται ως ακολούθως αι αρμοδιότητες και η σύνθεσις αυτών. Πρωτοβάθμιος Επιτροπή Ελέγχου Κινηματογραφικών ταινιών Άρθρ.2.-(Τροποποιείται η σύνθεσις της Πρωτοβαθμίου Επιτροπής Ελέγχου Κινηματογραφικών ταινιών, η προβλεπομένη υπό του άρθρ.9 Ν.Δ. 1108/1942, τόμ. 4 σελ. 379). Δευτεροβάθμιος Επιτροπή Ελέγχου Κινηματογραφικών ταινιών Άρθρ.3.-(Τροποποιείται η σύνθεσις της παρά τη Γενική Διευθύνσει Τύπου και Πληροφοριών εδρευούσης Δευτεροβαθμίου Επιτροπής, Ελέγχου Κινηματογραφικών Ταινιών, η προβλεπομένη υπό του άρθρ.13 Ν.Δ. 1108/1942, τόμ. 4 σελ. 381). Επιτροπή Ελέγχου Ακροαμάτων Άρθρ.4.-(Τροποποιείται η σύνθεσις της παρά τη αυτή ως άνω, Γενική Διευθύνσει εδρευούσης Επιτροπής Ελέγχου Ακροαμάτων, προβλεπομένης υπό των άρθρ.13, 14 και 15 του Κεφ. Γ' Ν.Δ. 1108/1942. Παρατεθήσεται εν τόμ. 31). Συντονιστική Επιτροπή Διεθνών Συνεδρίων Άρθρ.5.-(Τροποποιείται η σύνθεσις της παρά τη Γενική Διευθύνσει Τύπου και Πληροφοριών εδρευούσης Συντονιστικής Επιτροπής Διεθνών Συνεδρίων, προβλεπομένης υπό του άρθρ.1 Ν.Δ. 2556/1953. Παρατεθήσεται εν τόμ. 40). Γνωμοδοτική Επιτροπή άρθρ.17 του Ν.Δ. 158/1946 Άρθρ.6.-(Τροποποιείται η σύνθεσις της παρά τη αυτή, ως ανωτέρω, Γεν. Διευθύνσει εδρευούσης Γνωμοδοτικής Επιτροπής, προβλεπομένης υπό του άρθρ. 17 Ν.Δ. 158/1946, ανωτ. σελ. 10). Επιτροπή του άρθρ.18 του Ν.Δ. 4188/1961 Άρθρ.7.-(Τροποποιείται η σύνθεσις της παρά τη αυτή Γεν. Διευθύνσει εδρευούσης Επιτροπής, της προβλεπομένης υπό του άρθρ.18 του Ν.Δ. 4188/1961, ανωτ. σελ. 20,06). (Αντί των σελ. 20,01-20,18) Σελ. 20,01(α) Τεύχος 405-Σελ. 93 Γεν. Διεύθυνση Τύπου και Πληροφοριών 18.Α.β.12-14 31 Επιτροπή Εθνικών δημοσιευμάτων Άρθρ.8.-Η υπό του άρθρ. 1 του Ν.Δ. 159/1946 (κατωτ. σελ. 327) προβλεπομένη Επιτροπή Εθνικών Δημοσιευμάτων εδρεύει παρά τη Γενική Διευθύνσει Τύπου και Πληροφοριών, συγκροτείται δε δι' αποφάσεως του Προϊσταμένου αυτής Υπουργού και συντίθεται εκ των κάτωθι πέντε μελών: 1)Ενός καθηγητού της Φιλοσοφικής Σχολής του Πανεπιστημίου Αθηνών, ως Προέδρου. 2)Τριών ανωτέρων υπαλλήλων της Γενικής Διευθύνσεως Τύπου και Πληροφοριών μετά των αναπληρωτών των. 3)Ενός προσώπου διαθέτοντος ειδικάς γνώσεις και εμπειρίαν μετά του αναπληρωτού του. Χρέη Εισηγητού παρ' αυτή ασκεί ο Προϊστάμενος της Διευθύνσεως, εις ην υπάγεται η αρμοδιότης αναπληρούμενος υπό ανωτέρου υπαλλήλου της αυτής Διευθύνσεως, Γραμματέως δε είς των μονίμων υπαλλήλων της αυτής Διευθύνσεως, μετά του αναπληρωτού του. Άπαντες οι ανωτέρω ορίζονται δι' αποφάσεως του Προϊσταμένου της Γενικής Διευθύνσεως Τύπου και Πληροφοριών Υπουργού. Αρμοδιότητες της Επιτροπής είναι αι καθοριζόμεναι υπό του άρθρ. 28 του Α.Ν. 1092/1938 ως ετροποποιήθη και συνεπληρώθη μεταγενεστέρως (κατωτ. σελ. 308). Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. Εις τον Ημέτερον παρά τη Προεδρία της Κυβερνήσεως Υφυπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. Σελ. 20,02(α) Τεύχος 405-Σελ. 94 18.Α.β.14 Γεν. Διεύθυνση Τύπου και Πληροφοριών 32